ইন্টারনেট নিয়ে ফজলুল হকের কথার প্রতিফলন পাওয়া গেল একটি আন্তর্জাতিক প্রতিবেদনেও। ওকলা নামের একটি বৈশ্বিক প্রতিষ্ঠান প্রতি মাসে বিশ্বের বিভিন্ন দেশের ইন্টারনেট গতির একটি সূচক প্রকাশ করে। বিভিন্ন দেশের ব্যবহারকারীরা তাদের ইন্টারনেটের গতি জানার জন্য ওকলার ‘স্পিডটেস্ট’ নামের অ্যাপ্লিকেশনটি ব্যবহার করে। এর ভিত্তিতে জুলাই মাসের প্রতিবেদনে (<http://www. speedtest. net/global-index>) দেখা যাচ্ছে, বিশ্বের ১২২টি দেশের মধ্যে মোবাইল ইন্টারনেট গতিতে বাংলাদেশের অবস্থান ১২০তম। সব প্রতিবেশীসহ আফগানিস্তানের অবস্থানও আমাদের ওপরে। আর ফিক্সড ব্রডব্যান্ড ইন্টারনেট গতিতে বিশ্বের ১৩৩টি দেশের মধ্যে বাংলাদেশের অবস্থান ৭৮তম।